

## **Πρακτική Άσκηση Τριτοβάθμιας Εκπαίδευσης του Πανεπιστημίου Αιγαίου,**

## **το οποίο υλοποιείται στο πλαίσιο του Επιχειρησιακού Προγράμματος «Ανταγωνιστικότητα, Επιχειρηματικότητα και Καινοτομία» και συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο) και από Εθνικούς Πόρους**

**ΑΝΑΚΟΙΝΩΣΗ**

Οι φοιτητές/τριες που επιθυμούν να συμμετάσχουν στο Πρόγραμμα Πρακτικής Άσκησηςγια το ακαδημαϊκό έτος 2019-20, θα πρέπει να υποβάλουν **ηλεκτρονικά** την αίτησή τους στο Πληροφοριακό Σύστημα της Πρακτικής Άσκησης από την **Παρασκευή 15/05/2020 και ώρα 00:01** έως και την **Παρασκευή 22/05/2020 και ώρα 23:59** στον ακόλουθο σύνδεσμο: <https://aitiseis.aegean.gr/praktiki/aitiseis/login.php>

Μετά την παρέλευση της άνω προθεσμίας, το ΠΣ δε θα δέχεται αιτήσεις, οπότε παρακαλούμε για την **τήρηση της προθεσμίας**. Αντίστοιχα, το ΠΣ δε θα είναι ανοικτό νωρίτερα από την ανωτέρω ημερομηνία.

Με την ολοκλήρωση της διαδικασίας, θα γίνει η κατάταξή των συμμετεχόντων/ουσών βάσει των κριτηρίων που ορίζει ο Οδηγός Υλοποίησης της Πρακτικής Άσκησης του Τμήματος και τα αποτελέσματα θα εγκριθούν από τη Συνέλευση του Τμήματος.

Παρακαλούμε δείτε τους **όρους** και τις **προϋποθέσεις συμμετοχής** στο πρόγραμμα σε συνέχεια της παρουσίασης του προγράμματος στο Τμήμα.

Η ορθή συμπλήρωση των στοιχείων της αίτησής σας είναι αποκλειστικά δική σας ευθύνη οπότε παρακαλούμε να ακολουθήσετε πιστά τις οδηγίες που σας δίνονται στην ιστοσελίδα της Πρακτικής Άσκησης.

Υπενθυμίζουμε τα δικαιολογητικά:

* Αίτηση - Υπεύθυνη Δήλωση για Πρακτική Άσκηση (συμπληρώνεται στο ΠΣ)
* Φωτοαντίγραφο Αστυνομικής Ταυτότητας 2 όψεων
* Βεβαίωση Εφορίας ή εκτύπωση από το taxisnet που να αναγράφεται ο Αριθμός Φορολογικού Μητρώου (ΑΦΜ) **του/της φοιτητή/τριας** και η αρμόδια ΔΟΥ
* Βεβαίωση Ασφαλιστικού Φορέα (ΙΚΑ) ή εκτύπωση από idika.gr που να αναγράφεται ο Αριθμός Μητρώου Ασφάλισης (ΑΜΑ) και Αριθμός Μητρώου Κοινωνικής Ασφάλισης (ΑΜΚΑ)
* Φωτοαντίγραφο της 1ης σελίδας του βιβλιαρίου ενός τραπεζικού λογαριασμού σε οποιαδήποτε τράπεζα αρκεί να είστε ο/η **1ος/η δικαιούχος** ή εκτύπωση από τη σελίδα e-banking όπου θα αναγράφεται το IBAN και τα στοιχεία του/της/των δικαιούχων ή βεβαίωση από την Τράπεζα με τα ανωτέρω στοιχεία

Όσοι/ες δεν έχετε προλάβει να εκδώσετε Αριθμό Μητρώου Ασφάλισης (ΑΜΑ) από το ΙΚΑ και στην παρούσα φάση λόγω των περιορισμών του COVID-19 δεν είναι εφικτή η προσέλευσή σας στο υποκατάστημα του ΙΚΑ, επισυνάψτε ένα κενό αρχείο word έως ότου εξομαλυνθεί η κατάσταση.

Το ΠΣ της Πρακτικής Άσκησης λειτουργεί με όλα τα browsers ωστόσο **αν σας επιστρέφει στην αρχική σελίδα της αίτησης**, δοκιμάστε να υποβάλλετε την αίτησή σας από άλλο **browser**.

Στη συμπλήρωση του email, συμπληρώστε μόνο το **ακαδημαϊκό σας email**.

Στην επιλογή Κατηγορία Εκπαίδευσης συμπληρώνετε **ΔΕ**, εκτός και αν είστε ήδη κάτοχοι κάποιου άλλου πτυχίου/διπλώματος και έχετε εισαχθεί στο Τμήμα με κατατακτήριες εξετάσεις.

Αν δεν έχετε επιλέξει φορέα υποδοχής, αφήστε κενό στα στοιχεία του φορέα αλλά συμπληρώστε απαραίτητα το αντικείμενο και τον επιθυμητό νόμο ή περιοχή.

Όλα τα δικαιολογητικά πρέπει να αφορούν εσάς και όχι τους γονείς/κηδεμόνες σας (π.χ. ΑΦΜ).

Τέλος, βεβαιωθείτε ότι έχετε λάβει **e-mail για την επιτυχή ολοκλήρωση της αίτησής σας** μόλις την υποβάλετε. Εάν δε λάβετε αποδεικτικό email, η διαδικασία **δεν** ολοκληρώθηκε οπότε δοκιμάστε ξανά (από τον ίδιο ή διαφορετικό browser).

Παρακαλούμε θερμά για οποιαδήποτε απορία ή/και διευκρίνιση να επικοινωνείτε **ηλεκτρονικά** με το Γραφείο Πρακτικής Άσκησης (κ. Φρονιμάκη Ευγενία) στην ηλεκτρονική διεύθυνση: gpa2@aegean.gr.

**Καλή επιτυχία!**